
Németh Ákos, a bizottság elnöke:
Köszöntöm a jelenlévőket, megállapítom a határozatképességet a 7 jelenlévő bizottsági tag részvételével. A bizottságról készült jegyzőkönyv hitelesítésére felkérem Pfliegler Ármin bizottsági tagot.  

A szavazásnál 7 fő bizottsági tag volt jelen.

A Bizottság 7 egyhangú igen szavazattal az alábbi határozatot hozta:

38/2026. (VIII. 31.) FKSZB számú határozat

NAPIRENDI JAVASLAT

1./ 	Javaslat a szombathelyi azbeszthelyzethez kapcsolódó intézkedések megtételére (Közgyűlés 1. napirendi pont)

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője 

NYILVÁNOS ÜLÉS

1./	Javaslat a szombathelyi azbeszthelyzethez kapcsolódó intézkedések megtételére


Németh Ákos, a bizottság elnöke:
	Az azbeszttel szennyezett területeket valamilyen módon kezelni kellene. Elég hosszú ideje nem történt előrelépés ebben az ügyben. Amit a város a saját erejéből meg tudott tenni, azt elkezdte. Mérések vannak, be tudjuk azonosítani a szennyezett területeket. Egy katasztert hoztunk létre, hogy városon belül pontosan lássuk, hol vannak ezek a szennyezett területek. Valójában az a legnagyobb gond, hogy nincs protokoll. Tehát most már tudjuk, hogy hol vannak pontosan a szennyezett területek, csak nem tudjuk, hogy mit kezdjünk vele, erre várunk már egy ideje. Kormányzati szinten történtek facebook bejelentések, amiből egyetlen egy kormányhatározat született, a 3 milliárdos keretösszeg. Itt annyi történt, hogy meghatározták, hogyan lehet erre pályázni, kik pályázhatnak. Ez az összeg van, majd egyszer elérhető lesz, de hogy kik, milyen módon férhetnek hozzá, az még nincs kitalálva. Ez az egyik probléma. A másik az eljárásrend, vagyis a protokoll. Tehát ott a szennyezett anyag, de nem tudjuk, hogy mit kezdjünk vele. Azt gondolom, hogy a teljes elszállítás kivitelezhetetlen, hiszen évekig tartana, és éppen ezért született meg az a döntés, hogy nem lehet éveket várni, ideiglenesen lefedésre kerül. Ennek van egy komoly költségvonzata, amit a város önerőből nem tud megfinanszírozni, ezért folyószámlahitelt vesz fel a város, amit, bízunk benne, ebben az évben vissza is tud fizetni a város, különben nagy bajban leszünk. 

Székely Klára: 
	Ha belátható időn belül sor kerülne az elszállításra, van célpontja?

Németh Ákos, a bizottság elnöke:
	Jelenleg nincs információnk. 

Dr. Károssy Csaba:
	Javaslatom szerint mindenképpen vízpartra, olyan mocsaras helyre kell elszállítani, ahol víz éri. Mint tudjuk, a vizes anyag nem annyira veszélyes, mint száraz állapotban. Gondolok itt a megyében elsősorban a Rába menti mocsarakra. 




Németh Ákos, a bizottság elnöke:
	Köszönjük a felvetést. Jelen pillanatban azonban a víz is probléma. Ez azonban jóval túlmutat a város hatáskörén. Ezt a problémát már nem tudja a város maga kezelni. Akárhova kerül is a szennyezett anyag, ott a lakosság azonnali tiltakozása várható. 

A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

39/2026. (VIII. 31.) FKSZB számú határozat

A Fenntarthatósági és Klímastratégiai Szakmai Bizottság a „Javaslat a szombathelyi azbeszthelyzethez kapcsolódó intézkedések megtételére” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)

Határidő:	2026. augusztus 31.







Németh Ákos, a bizottság elnöke:
		8,47 perckor az ülést bezárom. 




Szombathely, 2026. augusztus 31.



    	   (: Pfliegler Ármin :)	(: Németh Ákos :)
     	   a bizottság tagja	a bizottság elnöke 
	     (Aláírva:                      )	(Aláírva:                      )

Telefon: +36 94/520-211
KRID: 628508398
Web: www.szombathely.hu

